محمد ضیاء الدین احمد شکیب

**محمد ضیاء الدین احمد شکیب** (پیدائش:21 اکتوبر 1933ء، انتقال: 20 جنوری 2021ء) ایک مورخ، صوفی عالم، ماہر اقبالیات، ماہر دکنیات اور اردو و فارسی کے ادبی نقاد تھے۔

## ابتدائی زندگی اور تعلیم
21 اکتوبر 1933 کو پیدا ہوئے۔ شکیب کا بچپن حیدرآباد اور اورنگ آباد میں گذرا۔ انھوں نے عثمانیہ یونیورسٹی سے سیاسیات میں بی اے اور 1956 میں علی گڑھ مسلم یونیورسٹی سے ایم اے کیا۔ انھوں نے 1976 میں دکن کالج سے 'گولکنڈا کے ایران کے ساتھ تعلقات' کے موضوع پر ڈاکٹریٹ کی ڈگری مکمل کی۔

## پیشہ ورانہ زندگی
شکیب نے وسنت کمار باوا کے ساتھ مل کر پہلی مرتبہ حیدرآباد اربن ڈیولپمنٹ اتھارٹی قائم کی جسے اب حیدرآباد میٹروپولیٹن ڈیولپمنٹ اتھارٹی کہا جاتا ہے۔ 1962 میں، وہ حیدرآباد میں اسٹیٹ آرکائیوز آف آندھرا پردیش میں آرکائیوسٹ مقرر ہوئے۔یہاں رہنے کے دوران، انھوں نے "مغل ریکارڈ روم" بنایا۔ ان کی اشاعتوں میں مغل آرکائیوز والیوم 1: "شاہجہاں کے دور سے متعلق دستاویزات کا ایک وضاحتی کیٹلاگ" شامل ہے جو 1977 میں شائع کیا گیا۔یہ ابھی تک اہم ہے طالب علموں کے لیے جو ہند و فارسی انتظامی دستاویزات پڑھنا سیکھنا چاہتے ہیں۔ انھوں نے برطانوی قومی کتب خانہ ، اسٹیٹ آرکائیوز آندھرا پردیش اور دیگر ذخیروں، یونیورسٹیوں اور نیلام گھروں کے لیے کئی اشاعتیں لکھیں۔ 

1980 سے 1987 تک، شکیب نے اسکول آف اورینٹل اینڈ افریکن اسٹڈیز، یونیورسٹی آف لندن کے شعبہ ہندولوجی میں ہندوستانی تاریخ اور ہند-اسلامی فن و ثقافت کی تاریخ پڑھائی۔ بعد میں، انھوں نے کرسٹیز (ایک برطانوی نیلام گھر) کے لیے اسلامی اور ہندوستانی فن کے شعبہ میں 30 سال تک فارسی اور عربی مخطوطات کے معروف ماہر کے طور پر کام کیا۔

انھوں نے ہند-فارسی مخطوطات اور مغل دستاویزات پر بھی کام جاری رکھا اور اس طرح کے نسخوں کو برطانوی کتب خانہ میں درج کیا، جیسا کہ "بٹالہ کلیکشن آف مغل ڈاکومنٹس 1527-1757" 1990 میں۔ اس پورے عرصے میں انھوں نے مغل تاریخ، دکن کے علوم اور اردو اور فارسی ادب کے شعبوں میں ڈاکٹریٹ کے کئی محققین کی نگرانی کی۔

شکیب 1998 تک مڈلسیکس یونیورسٹی میں اردو اساتذہ کی تربیت کے ہدایت کار بھی رہے۔

انھوں نے مولانا آزاد قومی اردو یونیورسٹی میں" ہارون خان شیروانی سینٹر فار اردو اسٹڈیز" کے قیام میں بھی اہم کردار ادا کیا اور مرکز کے پہلے مشاورتی بورڈ کے رکن بھی رہ چکے تھے۔ انھوں نے دکنیات کی بنیاد رکھنے میں اہم کردار ادا کیا تھا۔

شکیب نے برصغیر اور فارس کے مختلف شاعروں پر کتابیں لکھیں اور بیدل، امیر خسرو، اقبال، غالب اور رومی پر کانفرنسیں اور تقریریں کیں۔

## ذاتی  زندگی
شکیب خاندانی زندگی سے روایتی طور پر  وابستہ شخصیت تھے اور اپنی والدہ کی تیمارداری کے لیے باقاعدگی سے بھارت کا سفر کرتے رہے، جن کا انتقال 2014 میں 103 برس کی عمر میں ہوا۔ ان کے پس ماندگان میں اہلیہ فرحت احمد (سابقہ نام سلطانہ)، جن سے ان کی شادی 1966 میں حیدرآباد میں ہوئی، دو بیٹیاں یسریٰ اور کلثوم، ایک بیٹا منظور، نو پوتے پوتیاں اور دو پڑپوتے پڑپوتیاں شامل ہیں۔

## انتقال
شکیب کا انتقال لندن میں 20 جنوری 2021 کو 87 سال کی عمر میں ہوا۔ آج ان کی اہلیہ، فرحت احمد، دو بیٹیاں، ایک بیٹا اور نو پوتے پوتیاں ہیں۔

## منتخب اشاعتیں
● Relations of Golkonda with Iran c.1518-1687: Diplomacy, Ideas, and Commerce Ideas (New Delhi: Primus Books, 2017)

●Mughal Archives: A Descriptive Catalogue of the documents about the reign of Shah Jahan (1628-1658), Vol 1. Durbar papers and a miscellany of singular documents (Andhra Pradesh: State Archives, 1977)

●A Descriptive catalog of the Batala collection of Mughal documents, 1527-1757 AD. (United Kingdom: British Library, 1990)

●A descriptive catalogue of Persian letters from Arcot and Baroda (United Kingdom: India Office Library and Records, British Library, 1982).

●غالب اور ذکا (نئی دہلی، غالب اکیڈمی 1974)

●غالب اور حیدرآباد (حیدرآباد ادمی ٹرسٹ 1969)

## انعامات اور پہچان
● نواب فیض اللہ خان ایوارڈ 2016-17 رام پور رضا کتب خانہ سے، تاریخ کے لیے۔

●ایچ کے شیروانی سنٹر فار دکن اسٹڈیز، کے لیے مشاورتی کمیٹی کے رکن، مولانا آزاد قومی اردو یونیورسٹی حیدرآباد میں 2012 سے 2015 تک۔

●1983 میں رائل ایشیاٹک سوسائٹی میں فیلو۔

## مزید دیکھیے
* محمد اقبال
* اقبال اکیڈمی، حیدرآباد
* اقبال اکادمی پاکستان
* اردو ادب
* سید امتیاز الدین

## حوالہ جات
* "ماہر اقبالیات و دکنیات ڈاکٹر ضیا الدین احمد شکیب کا لندن میں انتقال"
* https://www.jahan-e-urdu.com/?p=11815
* https://thewire.in/history/mohammed-shakeb-historian-mughal-documents

زمرہ:1933ء کی پیدائشیں
زمرہ:2021ء کی وفیات
زمرہ:بیسویں صدی کے بھارتی مؤرخین
زمرہ:بھارتی معلمین
زمرہ:بھارتی مسلم شخصیات
زمرہ:فاضل جامعہ عثمانیہ
زمرہ:جامعہ علی گڑھ کے فضلا
زمرہ:جامعہ ساوتری بائی پھولے پونے کے فضلا
زمرہ:جامعہ لندن سے وابستہ شخصیات
زمرہ:حیدر آباد دکن کی شخصیات
زمرہ:اورنگ آباد (مہاراشٹر) کی شخصیات